Jason Rohde jok uit skaamte oor bakleiery met sy vrou | Maroela Media
Jason Rohde, wat in die Wes-Kaapse hooggeregshof tereg staan op aanklag van die moord op sy vrou Susan, is Donderdag deur die Staat daarvan beskuldig dat hy 'n leuenaar is, en daarop gewys dat hy nie eerlik was oor die fisiese bakleiery wat hy met sy vrou gehad het, ure voor haar dood nie.
Staatsaanklaer Louis van Niekerk het aan die hof gesê Rohde het in sy verklaring aan die polisie gejok en wou ook weet waarom hy gesê het dit was 'n "meningsverskil", alhoewel hy aan sy skoonpa erken het dat hy en sy vrou baklei het.
Susan se liggaam is in 2016 in die egpaar se hotelkamer by die Spier-wynlandgoed in Stellenbosch gevind. Sy het aan 'n elektriese koord gehang aan 'n haak agteraan die badkamerdeur.
"So jy het gejok," het Van Niekerk volgehou.
"As jy daardie woorde wil gebruik, dan ja, ek het gejok. Maar vir my was dit nie 'n leuen nie, maar soos ek gesê het, ek was verleë," het Rohde geantwoord.
Die saak hervat Maandag.
Medisyne dalk binnekort goedkoper danksy nuwe beleid
Jok is net 'n mooi naam vir lieg!! By 'n moordsaak is dit lieg!
Lieg, jok, kluitjies bak, waarheid verdoesel, ekonomies met die waarheid wees, alles kom maar op een ding neer – jy lieg om jou eie bas te red. Al gaan die leuen hoe snel, die waarheid agterhaal hom wel.. ..
Ek lees op ander media die man is nogal arogant in hof met die aanklaer. Sekerlik is hy besig om hom self dieper in die moeilikheid in te lieg
Hy probeer homself baie goed uitbeeld. Sal vertel watter woorde en taal sy vrou gebruik het, maar nog nie sy vloekwoorde en taalgebruik aangehaal nie. Ook n selektiewe geheue. Watter tipe man is hy dat hy uit n kamer storm na sy skelmpie wetend dat sy vrou hom heel moontlik gaan verneder voor haar. Wereldklas Leuenaar.
Ek glo soos Oscar Pistorius moes hulle eerder met die hele sak patats uitgekom het aan die begin. Die saak is soortgelyk. Bakleiery emosioneel en verbaal en toe knak iemand op ingewing van oomblik. Mag dan moontlik versagting gekry het, dalk selfs onskuldig agv tydelike geestelike ontoerekeningsvatbaarheid.